વિશ્વ પર્યાવરણ દિવસની વર્ષ 2018ની થીમ પ્લાસ્ટિકથી ફેલાતા પ્રદૂષણને નિયંત્રિત કરવાની છે. આ પ્લાસ્ટિકના પ્રદૂષણને ઓછું કરવાની સાથે યુવતીઓ અને મહિલાઓના સ્વાસ્થ્યમાં પણ ઉપયોગી થઇ શકે એવો વિકલ્પ છે બાયોડિગ્રેડેબલ સેનેટરી નેપકીનનો. આ નેપકીન બજારમાં મળતાં અન્ય સેનેટરી નેપકીનથી કિંમતમાં સસ્તા હોય છે, જે લગભગ દોઢથી સાડા ચાર રૂપિયામાં એક મળી શકે છે. તે મોટા ભાગે નાના પાયે મહિલા કામદારો કે અન્ય કામદારો દ્વારા તૈયાર થતા હોવાથી તેમને આર્થિક મદદ પણ મળી રહે છે. અન્ય નેપકીનમાં કોટન સાથે પોલિમર અને પ્લાસ્ટિક આવે છે, જ્યારે આ બાયોડિગ્રેડેબલ પેડ્ઝ કુદરતી વસ્તુઓમાંથી બનતા હોય છે.